b'\n_START_ARTICLE_\nDum diversas\n_START_SECTION_\nOpis\n_START_PARAGRAPH_\nDum diversas je bula pape\xc5\xbea Nikolaja V., ki \xe2\x80\x93 v nasprotju z njegovim predhodnikom Evgenom IV., ki je odlo\xc4\x8dno obsodil su\xc5\xbeenjstvo, dovoljuje \xe2\x80\x9cve\xc4\x8dno\xe2\x80\x9d su\xc5\xbeenjstvo za nekristjane Zahodne Afrike. _NEWLINE__NEWLINE_Besedilo bule potrjuje naslednja bula Romanus pontifex z dne 8. januarja 1455._NEWLINE__NEWLINE_Bula je bila objavljena na za\xc4\x8detku velikih sodobnih osvajanj in odkritij ter dovoljuje portugalskemu kralju in njegovim naslednikom oblast nad na novo zasedenimi ozemlji in njihovimi prebivalci domorodci in Mavri. Tej buli so sledile mnoge pape\xc5\xa1ke listine iz leta 1462, 1537, 1591, 1639, 1741, 1839, 1888, 1890 in 1912, ki pa vse po vrsti \xe2\x80\x93 kot \xc5\xbee tudi tista iz 1435 \xe2\x80\x93 obsojajo su\xc5\xbeenjstvo in je torej bula njihovo nasprotje. Bula se nana\xc5\xa1a na nek\xc5\xa1\xc4\x8danska ljudstva Zahodne Afrike. Tamkaj je portugalski kralj Alfonz V. in njegovi nasledniki iztrgal nekaj ozemelj izpod oblasti muslimanov. Pape\xc5\xbe, ki je brez uspeha posku\xc5\xa1al sklicati evropske vladarje zoper Turke, je ta podro\xc4\x8dja izro\xc4\x8dil Portugalcem v "ve\xc4\x8dno posest". Pozneje so pape\xc5\xbei razmejili portugalske in \xc5\xa1panske posesti, ki so jih osvojili v Novem svetu po na\xc4\x8delu, da en kr\xc5\xa1\xc4\x8danski vladar ne more in ne sme zasesti podro\xc4\x8dja, ki je pri\xc5\xa1lo pred tem pod oblast kakega drugega kr\xc5\xa1\xc4\x8danskega kralja. Tega dolo\xc4\x8dila so se oboji dr\xc5\xbeali. _NEWLINE_S to bulo je pa pape\xc5\xbe pooblastil Alfonza V., da naj si podvr\xc5\xbee vse muslimane, pogane in druge nevernike v ve\xc4\x8dno su\xc5\xbenost. Ta bula je nastala v zvezi s portugalskim osvajanjem zahodne Afrike.\n_START_SECTION_\nVsebina\n_START_PARAGRAPH_\nV tej buli pape\xc5\xbe Nikolaj V. \xe2\x80\x93 ki je naletel na gluha u\xc5\xa1esa pri evropskih vladarjih, ko je posku\xc5\xa1al organizirati kri\xc5\xbearsko vojno zoper muslimanske Turke, ki so se pripravljali na zavzetje Carigrad a in ki so si ga podjarmili \xe2\x80\x93 z vsemi spremljajo\xc4\x8dimi krutostmi - naslednje leto, poziva in odobrava podobno podjetje portugalskemu kralju Alfonzu V.. Pape\xc5\xbe spodbuje predvsem boj zoper muslimanske Saracene, pa tudi pogane in druge nevernike. Najbolj spotakljiv zraz je \xe2\x80\x9ein perpetuam servitutem\xe2\x80\x9d (\xe2\x80\x9ev ve\xc4\x8dno su\xc5\xbenost\xe2\x80\x9d), ki ga pa nekateri zgodovinarji pojasnjujejo s \xc4\x8dasom poznega srednjega veka , ko \xc5\xa1e ni \xc5\xa1lo za klasi\xc4\x8dno su\xc5\xbeenjstvo, ampak za fevdalno podrejenost in odvisnost od gospodarja. Na to da misliti dejstvo, da bula nikjer ne govori o prodajanju ali kupovanju ljudi, ampak pravzaprav o \xc2\xbbkri\xc5\xbearski vojni\xc2\xab\xc2\xa0in o odpustkih, ki so povezani z njo, pa tudi o tem, kdo naj bo gospodar na osvojenem ozemlju.\n_START_SECTION_\nOcena\n_START_PARAGRAPH_\nNenavadno je, da bula v 5. poglavju dovoljuje prosto uporabo "\xc5\xa1kofijskih" ali "kurijskih" pe\xc4\x8datov, v 6. to\xc4\x8dki pa nasprotno prepoveduje kakr\xc5\xa1nokoli dodajanje ali odvzemanje. Za pape\xc5\xa1ke bule pa je bil zna\xc4\x8dien prav pape\xc5\xa1ki svin\xc4\x8deni (v\xc4\x8dasih celo zlati) pe\xc4\x8dat, ki ga ni bilo dovoljeno spreminjati in je bil ravno dokaz pristnosti. Da bi bula dosegla vse namembnike, so jih pape\xc5\xbei "izdali" (tj. poslali v prepisu, pa vse ope\xc4\x8datene) v ve\xc4\x8d izvodih, kolikor je bilo potrebno. Tako se je celo bula, kot na primer hudo osporavana in preganjana Aleksandra VIII. Unam sanctam, ohranila v izvirniku (latin\xc5\xa1\xc4\x8dini) - skupaj s pape\xc5\xa1kim pe\xc4\x8datom - celo v ve\xc4\x8d izvodih; ta bula pa se je ohranila v portugal\xc5\xa1\xc4\x8dini.'